30.10.2014 Den Europæiske Unions Tidende L 309/9 KOMMISSIONENS FORORDNING (EU) Nr. 1153/2014 af 29. oktober 2014 om ændring af forordning (EF) nr. 198/2006 for så vidt angår oplysninger, der skal indsamles, samt krav til stikprøvemetode, præcision og kvalitet (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Furopa-Parlamentets og Rådets forordning (EF) nr. 1552/2005 af 7. september 2005 om statistikker over efter- og videreuddannelse i virksomheder (?), særlig artikel 7, stk. 3, artikel 8, stk. 2, og artikel 9, stk. 4, og ud fra følgende betragtninger: (1) — Ved forordning (EF) nr. 1552/2005 er der fastlagt en fælles ramme for udarbejdelse af EF-statistikker om efter- og videreuddannelse i virksomheder. (2) > Ved Kommissionens forordning (EF) nr. 198/2006 (?) er det fastlagt, hvilke specifikke oplysninger der skal indsamles om henholdsvis virksomheder, der tilbyder uddannelse, og virksomheder, der ikke tilbyder uddannelse, om de forskellige former for efter- og videreuddannelse, kravene til stikprøvemetode og præcision samt til kvali- teten af de oplysninger, der skal indsamles, og kvalitetsrapporternes struktur. (3) — Der bør vedtages krav til såvel kvaliteten af de oplysninger, der skal indsamles og indberettes med henblik på opstilling af europæiske statistikker over efter- og videreuddannelse i virksomheder, som til standardkvalitetsrap- porten og de foranstaltninger, der måtte være nødvendige for at vurdere eller forbedre kvaliteten af oplysningerne. (4) — Kravene til kodning, stikprøvemetode, præcision og kvalitet bør ændres for at mindske byrden med hensyn til den fremtidige indsamling af statistiske oplysninger vedrørende efter- og videreuddannelse i virksomheder. (5) — Forordning (EF) nr. 198/2006 bør derfor ændres i overensstemmelse hermed. (6) — Foranstaltningerne i denne forordning er i overensstemmelse med udtalelse fra Udvalget for det Europæiske Stati- stiske System — VEDTAGET DENNE FORORDNING: Artikel 1 Bilag I, II, III og V til forordning (EF) nr. 198/2006 erstattes af teksten i bilaget til nærværende forordning. Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. oktober 2014. På Kommissionens vegne José Manuel BARROSO Formand () EUTL 255 af 30.9.2005,s. 1. () Kommissionens forordning (EF) nr. 198/2006 af 3. februar 2006 om gennemførelse af Europa-Parlamentets og Rådets forordning (EF) nr. 1552/2005 om statistikker over efter- og videreuddannelse i virksomheder (EUT L 32 af 4.2.2006, s. 15).